# NÁRODNÁ RADA SLOVENSKEJ REPUBLIKY

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## VI. volebné obdobie

Číslo: CRD-341/2015

**1359a**

# Spoločná správa

**výborov Národnej rady Slovenskej republiky o prerokovaní vládneho návrhu zákona o knižniciach a o zmene a doplnení zákona č. 206/2009 Z. z. o múzeách a galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení zákona č. 38/2014 Z. z. (tlač 1359a) v druhom čítaní**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Výbor Národnej rady Slovenskej republiky pre kultúru a médiá ako gestorský výbor podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborovNárodnej rady Slovenskej republiky:

**I.**

Národná rada Slovenskej republiky uznesením č. 1621 z 11. marca 2015 pridelila vládny návrhzákona o knižniciach a o zmene a doplnení zákona č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení zákona č. 38/2014 Z. z. **(tlač 1359)** na prerokovanie týmto výborom:

Ústavnoprávnemu výboru Národnej rady Slovenskej republiky,

Výboru Národnej rady Slovenskej republiky pre verejnú správu a regionálny rozvoj,

Výboru Národnej rady Slovenskej republiky pre vzdelávanie, vedu, mládež
a šport a

Výboru Národnej rady Slovenskej republiky pre kultúru a médiá.

Uvedené výbory prerokovali predmetný vládny návrh zákona v stanovenom termíne.

 **II.**

 Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

 Vládny návrh o knižniciach a o zmene a doplnení zákona č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení zákona č. 38/2014 Z. z. výbory prerokovali a odporučili **schváliť s pozmeňujúcimi a doplňujúcimi návrhmi:**

Ústavnoprávny výbor Národnej rady Slovenskej republiky uznesením č. **583
z  30. apríla 2015,**

Výbor Národnej rady Slovenskej republiky pre verejnú správu a regionálny rozvoj, uznesením **č. 233 z  23. apríla 2015,**

Výbor Národnej rady Slovenskej republiky pre vzdelávanie, vedu, mládež
a šport uznesením **č. 174 z 30. apríla 2015** a

Výbor Národnej rady Slovenskej republiky pre kultúru a médiá uznesením **č. 183
z 28. apríla 2015**.

**IV.**

 Výbory Národnej rady Slovenskej republiky, ktoré predmetný návrh zákona prerokovali, prijali tieto **pozmeňujúce a doplňujúce návrhy:**

V čl. I § 1 ods. 1 sa za slová „Slovenskej republiky“ vkladajú slová „(ďalej len „knižničný systém“)“, v nadpise nad § 5 sa vypúšťajú slová „Slovenskej republiky“, v § 5 ods. 1 sa vypúšťajú slová „Slovenskej republiky (ďalej len „knižničný systém“), v § 6 ods. 2 písm. w) sa vypúšťajú slová „Slovenskej republiky““.

V súlade s legislatívno-technickými pokynmi (8. bod), ktoré tvoria prílohu č. 2 Legislatívnych pravidiel tvorby zákonov (č. 19/1997 Z. z.), zaradenie legislatívnej skratky pre pojem „knižničný systém Slovenskej republiky“ na miesto, kde sa skracované slová používajú prvý raz (§ 1 ods. 1, čl. I) a súvisiaca legislatívno-technická úprava (nadpis nad § 5, § 5 ods. 1, a § 6 ods. 2 písm. w, čl. I).

Ústavnoprávny výbor NR SR

Výbor NR SR pre verejnú správu a regionálny rozvoj

Výbor NR SR pre vzdelávanie, vedu, mládež
a šport

Výbor NR SR pre kultúru a médiá

###

###  Gestorský výbor odporúča schváliť.

V čl. I § 2 ods. 9 sa za slová „je knižničný fond“ vkladá slovo „knižničných“.

Formulačná precizácia za účelom zjednotenia zavedenej terminológie; knižničný fond je súbor knižničných dokumentov.

Ústavnoprávny výbor NR SR

Výbor NR SR pre verejnú správu a regionálny rozvoj

Výbor NR SR pre vzdelávanie, vedu, mládež
a šport

Výbor NR SR pre kultúru a médiá

###

###  Gestorský výbor odporúča schváliť.

 V čl. I § 4 ods. 2 písmeno b) znie:

„b) oznámiť ministerstvu zriadenie alebo založenie knižnice na tlačive, ktorého vzor je uvedený v prílohe č. 2 najneskôr 60 dní od vzniku týchto skutočností a písomne oznámiť ministerstvu zlúčenie vedeckej knižnice alebo regionálnej knižnice a zrušenie knižnice najneskôr do 60 dní od vzniku týchto skutočností,“.

Doplnenie povinnosti zriaďovateľa knižnice alebo zakladateľa knižnice písomne oznámiť ministerstvu zlúčenie vedeckej knižnice alebo regionálnej knižnice najneskôr do 60 dní od vzniku týchto skutočností (§ 4 ods. 2 písm. b), čl. I).

Výbor NR SR pre kultúru a médiá

###

###  Gestorský výbor odporúča schváliť.

V čl. I § 4 ods. 2 písm. i) časť vety za bodkočiarkou znie:

„prednostné právo na získanie vyradených knižničných dokumentov majú knižnice, ktoré ako právnické osoby určené podľa osobitného predpisu2) uchovávajú konzervačný fond,“.

Formulačná úprava.

Ústavnoprávny výbor NR SR

Výbor NR SR pre verejnú správu a regionálny rozvoj

Výbor NR SR pre vzdelávanie, vedu, mládež
a šport

Výbor NR SR pre kultúru a médiá

###

###  Gestorský výbor odporúča schváliť.

V čl. I § 4 ods. 3 sa za slová „stanoviskom ministerstva“ vkladajú slová „alebo bez jeho vyžiadania“.

Precizácia ustanovenia § 4 ods. 3 v čl. I; rozhodnutie zriaďovateľa vedeckej knižnice podľa § 3 ods. 1 písm. a) a § 3 ods. 2 a rozhodnutie zriaďovateľa regionálnej knižnice podľa § 3 ods. 1 písm. b) o zrušení knižnice alebo zlúčení knižnice vydané v rozpore so stanoviskom ministerstva alebo bez vyžiadania tohto stanoviska sa považuje za neplatné.

Výbor NR SR pre kultúru a médiá

###  Gestorský výbor odporúča schváliť.

V čl. I § 6 ods. 2 písm. x) sa vypúšťa bodkočiarka a časť vety za bodkočiarkou.

Vzhľadom na splnomocňovacie ustanovenie v § 30 sa vypúšťa duplicitná úprava v § 6 ods. 2 písm. x), čl. I.

Ústavnoprávny výbor NR SR

Výbor NR SR pre verejnú správu a regionálny rozvoj

Výbor NR SR pre vzdelávanie, vedu, mládež
a šport

Výbor NR SR pre kultúru a médiá

###

###  Gestorský výbor odporúča schváliť.

V čl. I § 6 ods. 2 sa za písmeno x) vkladajú nové písmená y) a z), ktoré znejú:

„y) môže uzavrieť s príslušnou organizáciou kolektívnej správy hromadnú licenčnú zmluvu alebo dohodu o primeranej odmene na použitie predmetov ochrany inak ako vypožičiavaním prostredníctvom knižničného systému,

z) prostredníctvom príslušnej organizácie kolektívnej správy uhrádza odmeny aleboprimerané odmeny nositeľom práv za použitie predmetov ochrany inak ako vypožičiavaním v rozsahu hromadnej licenčnej zmluvy alebo dohody o primeranej odmene, ak boli uzatvorené podľa písmena y),“.

Doterajšie písmená y) a z) sa označujú ako písmená aa) a ab).

Navrhovaná právna úprava rieši fakultatívnu možnosť vysporiadania rôznych spôsobov použitia rôznych predmetov ochrany obsiahnutých vo fondoch knižníc, ktoré z jedného miesta zmluvne s organizáciami kolektívnej správy vysporiada Slovenská národná knižnica za celý knižničný systém Slovenskej republiky. Ostatné spôsoby použitia v súlade s autorským zákonom sú ponechané ako možnosť v závislosti od požiadaviek knižničného systému na nové aktivity (spojené najmä s digitálnym prostredím).

Výbor NR SR pre kultúru a médiá

###

###  Gestorský výbor odporúča schváliť.

V čl. I § 8 ods. 1 písmená d) a e) znejú:

„d) je pracoviskom evidencie publikačnej činnosti podľa osobitného predpisu,11)

 e) je pracoviskom evidencie umeleckej činnosti podľa osobitného predpisu,12)“.

Formulačná precizácia ustanovenia.

Ústavnoprávny výbor NR SR

Výbor NR SR pre verejnú správu a regionálny rozvoj

Výbor NR SR pre vzdelávanie, vedu, mládež
a šport

Výbor NR SR pre kultúru a médiá

###

###  Gestorský výbor odporúča schváliť.

V čl. I § 17 ods. 5 sa za slová „moment vrátenia“ vkladajú slová „vypožičaného dokumentu požiadanej knižnici“.

Formulačná precizácia ustanovenia za účelom jednoznačnosti výkladu.

Ústavnoprávny výbor NR SR

Výbor NR SR pre verejnú správu a regionálny rozvoj

Výbor NR SR pre vzdelávanie, vedu, mládež
a šport

Výbor NR SR pre kultúru a médiá

###

###  Gestorský výbor odporúča schváliť.

V čl. I § 18 písm. d) sa slovo „budovať“ nahrádza slovom „vytvárať“ a za slová „zriaďovateľa knižnice“ sa vkladajú slová „alebo zakladateľa knižnice“.

Formulačná precizácia; knižnicu možno v súlade s § 3 (čl. I) založiť alebo zriadiť.

Ústavnoprávny výbor NR SR

Výbor NR SR pre verejnú správu a regionálny rozvoj

Výbor NR SR pre vzdelávanie, vedu, mládež
a šport

Výbor NR SR pre kultúru a médiá

###

###  Gestorský výbor odporúča schváliť.

V čl. I § 19 ods. 1 sa za slovo „Odborné“ vkladá slovo „knižničné“.

Formulačná precizácia v súlade so zavedenou terminológiou v návrhu zákona.

Ústavnoprávny výbor NR SR

Výbor NR SR pre verejnú správu a regionálny rozvoj

Výbor NR SR pre vzdelávanie, vedu, mládež
a šport

Výbor NR SR pre kultúru a médiá

###

###  Gestorský výbor odporúča schváliť.

V čl. I § 20 ods. 2 písmeno a) znie:

„a) dotácie zo štátneho rozpočtu19), dotácie z rozpočtu obce alebo dotácie z rozpočtu vyššieho územného celku,“.

Formulačná precizácia.

Ústavnoprávny výbor NR SR

Výbor NR SR pre verejnú správu a regionálny rozvoj

Výbor NR SR pre vzdelávanie, vedu, mládež
a šport

Výbor NR SR pre kultúru a médiá

###

###  Gestorský výbor odporúča schváliť.

V čl. I § 20 sa odsek 2 dopĺňa písmenom e), ktoré znie:

„e) iné príjmy.“.

Doplnenie ustanovenia § 20 ods. 2 v čl. I upravujúceho zdroje financovania knižnice, aj o možnosť iných zdrojov financovania knižnice.

Výbor NR SR pre kultúru a médiá

###

###  Gestorský výbor odporúča schváliť.

V čl. I § 21 ods. 2 sa za slovom „súbore“ vypúšťa slovo „knižničných“.

Legislatívno-technická úprava v súlade s definíciou zavedenou v § 2 ods. 8, čl. I.

Ústavnoprávny výbor NR SR

Výbor NR SR pre verejnú správu a regionálny rozvoj

Výbor NR SR pre vzdelávanie, vedu, mládež
a šport

Výbor NR SR pre kultúru a médiá

###

###  Gestorský výbor odporúča schváliť.

V čl. I § 21 ods. 4 písm. b) sa slovo „zdôvodnenie“ nahrádza slovom „odôvodnenie“.

Formulačná úprava.

Ústavnoprávny výbor NR SR

Výbor NR SR pre verejnú správu a regionálny rozvoj

Výbor NR SR pre vzdelávanie, vedu, mládež
a šport

Výbor NR SR pre kultúru a médiá

###

###  Gestorský výbor odporúča schváliť.

V čl. I § 21 ods. 9 sa vypúšťajú slová „podľa osobitného predpisu“.

Legislatívno-technická úprava vypustením nadbytočných slov vzhľadom na to, že na osobitné predpisy sa už odkazuje pri jednotlivých pojmoch.

Ústavnoprávny výbor NR SR

Výbor NR SR pre verejnú správu a regionálny rozvoj

Výbor NR SR pre vzdelávanie, vedu, mládež
a šport

Výbor NR SR pre kultúru a médiá

###

###  Gestorský výbor odporúča schváliť.

V čl. I § 23 ods. 2 písm. a) a § 24 ods. 5 sa slovo „neodkladne“ nahrádza slovom „bezodkladne“.

Formulačná úprava.

Ústavnoprávny výbor NR SR

Výbor NR SR pre verejnú správu a regionálny rozvoj

Výbor NR SR pre vzdelávanie, vedu, mládež
a šport

Výbor NR SR pre kultúru a médiá

###

###  Gestorský výbor odporúča schváliť.

 V čl. I § 23 ods. 2 písm. h) sa slovo „súhlas“ nahrádza slovom „povolenie“.

Formulačná precizácia za účelom zjednotenia zavedenej terminológie.

Výbor NR SR pre kultúru a médiá

###

###  Gestorský výbor odporúča schváliť.

 V čl. I § 24 ods. 2 sa slová „s predchádzajúcim súhlasom“ nahrádzajú slovami „s povolením“.

Formulačná precizácia za účelom zjednotenia zavedenej terminológie.

Výbor NR SR pre kultúru a médiá

###

###  Gestorský výbor odporúča schváliť.

 V čl. I § 24 ods. 3 sa slovo „súhlasu“ nahrádza slovom „povolenia“.

Formulačná precizácia za účelom zjednotenia zavedenej terminológie.

Výbor NR SR pre kultúru a médiá

###

###  Gestorský výbor odporúča schváliť.

V čl. I  poznámke pod čiarou k odkazu 27 druhá veta znie:

„Vykonávacie nariadenie Komisie (EÚ) č. 1081/2012 z 9. novembra 2012 k nariadeniu Rady (ES) č. 116/2009 o vývoze tovaru kultúrneho charakteru (kodifikované znenie) v platnom znení (Ú.v. EÚ L 93, 28.3.2014).“

Technická úprava z dôvodu uverejnenia opravy vykonávacieho nariadenia č. 1081/2012 v Úradnom vestníku.

Ústavnoprávny výbor NR SR

Výbor NR SR pre verejnú správu a regionálny rozvoj

Výbor NR SR pre vzdelávanie, vedu, mládež
a šport

Výbor NR SR pre kultúru a médiá

###

###  Gestorský výbor odporúča schváliť.

V čl. I § 25 ods. 4 sa slová „Žiadosť o“ nahrádzajú slovami „Návrh na“.

Formulačná precizácia za účelom zjednotenia zavedenej terminológie.

Výbor NR SR pre kultúru a médiá

###

###  Gestorský výbor odporúča schváliť.

V čl. I § 30 sa za slová „odbornej evidencie“ vkladajú slová „knižničných dokumentov“ a za slovo „w)“ sa vkladajú slová „a x)“.

Formulačná precizácia v súlade so zavedenou terminológiou (čl. I § 13) a úprava vnútorného odkazu aj na § 6 ods. 2 písm. x) v § 30 (čl. I, splnomocňovacie ustanovenie), podľa ktorého Slovenská národná knižnica prostredníctvom príslušnej organizácie kolektívnej správy uhrádza odmeny nositeľom práv za rozširovanie predmetov ochrany vypožičiavaním v rozsahu udelenej licencie pričom podľa § 30 podrobnosti o spôsobe úhrady odmeny nositeľom práv za rozširovanie predmetov ochrany vypožičiavaním v rozsahu udelenej licencie a jej rozsah ustanovia všeobecné záväzné právne predpisy, ktoré vydá ministerstvo.

Ústavnoprávny výbor NR SR

Výbor NR SR pre verejnú správu a regionálny rozvoj

Výbor NR SR pre vzdelávanie, vedu, mládež
a šport

Výbor NR SR pre kultúru a médiá

###

###  Gestorský výbor odporúča schváliť.

V čl. I § 31 ods. 1 sa slová „nadobudnutím účinnosti tohto zákona“ nahrádzajú slovami „1. júlom 2015“.

Formulačná precizácia prechodného ustanovenia za účelom jednoznačnosti výkladu.

Ústavnoprávny výbor NR SR

Výbor NR SR pre verejnú správu a regionálny rozvoj

Výbor NR SR pre vzdelávanie, vedu, mládež
a šport

Výbor NR SR pre kultúru a médiá

###

###  Gestorský výbor odporúča schváliť.

V čl. I § 31 ods. 2 sa slová „pred nadobudnutím účinnosti tohto zákona“ nahrádzajú slovami „podľa predpisov účinných pred 1. júlom 2015“ a za slovo „evidovanú“ sa vkladajú slová „v zozname knižníc“.

Formulačná precizácia prechodného ustanovenia za účelom jednoznačnosti výkladu.

Ústavnoprávny výbor NR SR

Výbor NR SR pre verejnú správu a regionálny rozvoj

Výbor NR SR pre vzdelávanie, vedu, mládež
a šport

Výbor NR SR pre kultúru a médiá

###

###  Gestorský výbor odporúča schváliť.

V prílohe č. 2 sa v nadpise prílohy slová „ŽIADOSŤ O**“** nahrádzajú slovami „NÁVRH NA“.

Formulačná precizácia nadpisu prílohy č. 2 za účelom zjednotenia zavedenej terminológie

Výbor NR SR pre kultúru a médiá

###

###  Gestorský výbor odporúča schváliť.

V čl. I prílohe č. 2 sa v názve prílohy vypúšťajú slová „Slovenskej republiky“.

Legislatívno-technická úprava v súlade s legislatívnou skratkou zavedenou v § 1 ods. 2 písm. a), čl. I.

Ústavnoprávny výbor NR SR

Výbor NR SR pre verejnú správu a regionálny rozvoj

Výbor NR SR pre vzdelávanie, vedu, mládež
a šport

Výbor NR SR pre kultúru a médiá

###

###  Gestorský výbor odporúča schváliť.

V čl. I prílohe č. 2 sa slová „E-mail“ nahrádzajú slovami „E-mailová“ tri krát.

Gramatická úprava.

Ústavnoprávny výbor NR SR

Výbor NR SR pre verejnú správu a regionálny rozvoj

Výbor NR SR pre vzdelávanie, vedu, mládež
a šport

Výbor NR SR pre kultúru a médiá

###

###  Gestorský výbor odporúča schváliť.

V čl. I prílohe č. 2 sa slová „knižničného zákona“ nahrádzajú slovami „zákona č. .../2015 Z. z. o knižniciach a o zmene a doplnení zákona č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení zákona č. 38/2014 Z. z.“.

Formulačná úprava prílohy; knižničným zákonom je tento návrh zákona.

Ústavnoprávny výbor NR SR

Výbor NR SR pre verejnú správu a regionálny rozvoj

Výbor NR SR pre vzdelávanie, vedu, mládež
a šport

Výbor NR SR pre kultúru a médiá

###

###  Gestorský výbor odporúča schváliť.

**V.**

Gestorský výbor na základe stanovísk výborov, vyjadrených v ich uzneseniach uvedených pod bodom III. tejto spoločnej správy a v stanoviskách poslancov gestorského výboru vyjadrených v rozprave k tomuto návrhu zákona podľa § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku NR SR odporúča Národnej rade Slovenskej republiky uvedený vládny návrh zákona (tlač 1359) v znení schválených **pozmeňujúcich a doplňujúcich návrhov** **s c h v á l i ť.**

O pozmeňujúcich a doplňujúcich návrhoch uvedených v  IV. časti tejto spoločnej správy gestorský výbor odporúča hlasovať:

spoločne o bodoch **1 až 29** s návrhom **s ch v á l i ť.**

 Spoločná správa výborov Národnej rady Slovenskej republiky o výsledku prerokovania predmetného vládneho návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre kultúru a médiá **číslo 193** z 5. mája 2015.

 Gestorský výbor určil poslanca **Petra Náhlika** za spoločného spravodajcu výborov a poveril ho, aby predniesol spoločnú správu o výsledku prerokovania vládneho návrhu zákona na schôdzi Národnej rady Slovenskej republiky podľa § 25, § 80, § 83, § 84 a § 86 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

Bratislava 5. mája 2015

**Dušan Jarjabek, v. r.**

predseda

Výboru NR SR pre kultúru a médiá